  Руслан Нуриахметов Майя Бывальцева 13-тӥ толшорлы Удмуртиын коронавирус инфекциен черлан 79 выль учыръёсты пусйизы. Висьыны усемъёс пӧлын 7 пиналъёс но 65 арессэс ортчем 19 арлыдоос. Со сярысь элькунысь оперативной штаб ивортӥз. Диагноззы Ижкарын 30 улӥсьёслэн зэмаз, Глазкарын – 12, Алнаш ёросын – 10, Эгра ёросын – куать, Сарапулын – вить, Вотка, Дэбес ёросъёсын, Воткаын – быдэн куинь, Яр, Можга ёросъёсын – быдэн кык, Балезино, Красногорск ёросъёсын, Иожгаын – быдэн одӥг муртлэн. 164 адями йӧназ. Куинь мурт кулӥз. Воргоронъёслы 80 но кыкезлы 87 арес вал. 13-тӥ толшорлы Удмуртиын коронавирусэн черлан 79 сюрс 851 учыръёс лабораториосын зэматэмын. 70 сюрс 82 адями йӧназ, 3 сюрс 450 мурт улонысь кошкиз. Та дыре 108 висисьёслэн тазалыксы секыт лыдъяське. Берло нунал ӵоже коронавируслы 4 сюрс 647 эскеронъёс ортчытӥзы. Коронавируслэсь прививка 674 сюрс 300 адями пуктӥз, со пӧлысь 525 сюрс 606 мурт кык компонентэн. «Спутник Лайт» вакцинаез 116 сюрс 204 адямилы пуктӥзы. Тегъёс: коронавирус висён Тазалык Ижкар Удмуртия  